לאחר ששיחק בנבחרות הנוער של קרואטיה, קראנצ'ר שיחק לראשונה בנבחרת קרואטיה הבוגרת ב-18 באוגוסט 2004, במשחק ידידות נגד נבחרת ישראל. בקמפיין מוקדמות מונדיאל 2006 ערך קראנצ'ר 9 הופעות בהם כבש פעמיים, כולל מהלך סולו מבריק נגד נבחרת בולגריה. הוא שיחק בכל שלושת משחקי שלב הבתים של קרואטיה במונדיאל 2006, בו הודרך על ידי אביו זלטקו קראנצ'ר, והראה יכולות מרשימות. במשחקי מוקדמות יורו 2008 שיחק בכל 12 המשחקים, בהם כבש שני שערים, והיה חלק מסגל הנבחרת גם בטורניר הגמר. ביורו 2012 היה חלק מסגל הנבחרת ושיחק בכל שלושת משחקי שלב הבתים.